钦定古今图书集成/理学汇编/学行典/第261卷 > 夏统
## 钦定古今图书集成/理学汇编/学行典/第261卷 > 夏统

按《晋书隐逸传》：“夏统，字仲御，会稽永兴人也。幼孤贫，
养亲以孝闻。睦于兄弟，每采梠求食，星行夜归，或至
海边拘”𧑅以资养，雅善谈论。宗族劝之仕，谓之曰：
“卿清亮质直，可作郡纲纪，与府朝接，自当显至，如何
甘辛苦于山林，毕性命于海滨也？”统勃然作色曰：“诸
君待我乃至此乎！使统属太平之时，当与元凯评议
出处。遇浊代，念与屈生同污共泥。若污隆之闲，自当
耦耕沮溺，岂有辱身曲意于郡府之闲乎！”闻君之谈，
不觉寒毛“尽戴，白汗四匝，颜如渥丹，心热如炭，舌缩
口张，两耳璧塞也。”言者大惭。统自此遂不与宗族相
见。会母疾，统侍医药，宗亲因得见之。其从父敬宁祠
先人迎女巫章丹、陈珠二人，并有国色，庄服甚丽，善
歌舞，又能隐形匿影。甲夜之初，撞钟击鼓，闲以丝竹，
丹、珠乃拔刀破舌，吞刀吐火，云雾杳冥，威光电发，统
诸从兄弟欲往观之，难统于是共绐之曰：“从父闲疾
病得瘳，大小以为喜庆，欲因其祭祀，并往贺之。卿可
俱行乎？”统从之入门，忽见丹珠在中庭，轻步佪舞，灵
谈鬼笑，飞触挑拌，酬酢翩翻。统惊愕而走，不由门，破
藩直出。归责诸人曰：“昔淫乱之俗兴，卫文公为之悲
惋，䗖𬟽之气，见君子尚不敢指。”季桓纳齐女，仲尼载
驰而退。子路见夏南愤恚而忼，忾：“吾常恨不得顿叔
向之头，陷华父之眼，奈何诸君迎此妖物，夜与游戏，
放傲逸之情，纵奢淫之行，乱男女之礼，破贞高之节，
何也？”遂隐床上，被发而卧，不复言。众亲踧踖，即退遣
丹珠，各各分散。后其母病笃，乃诣洛市药。会三月上
已，洛中王公已下，并至浮桥，士女骈填，车服烛路。统
时在船中，曝所市药，诸贵人车乘来者如云，统并不
之顾。太尉贾充怪而问之，统初不应，重问，乃徐答曰：
“会稽夏仲御也。”充使问其土地风俗，统曰：“其人循循，
犹有大禹之遗风，太伯之义让，严遵之抗志，黄公之
高节。”又问：“乡居海滨，颇能随水戏乎？”答曰：“可。”统乃操
柂正橹，折旋中流初作鲻。跃，后作𫚙䱐，引飞鹢首，
掇兽尾，奋长梢，而船直逝者三焉。于是风波振骇，云
雾杳冥。俄而白鱼跳入船者有八九，观者皆悚遽。充
心尤异之，乃更就船与语，其应如响，欲使之仕，即俯
而不答。充又谓曰：“昔尧亦歌，舜亦歌，子与人歌而善，
必反而后和之，明先圣前哲无不尽歌，卿颇能作卿
《土地间曲》乎？”统曰：“先公惟寓稽山，朝会万国，授化鄙
邦，崩殂而葬，恩泽云布，圣化犹存，百姓感咏，遂作慕
歌。又孝女曹娥，年甫十四，贞顺之德，过越梁宋。其父
堕江不得尸，娥仰天哀号，中流悲叹，便投水而死。父
子丧尸，后乃俱出。国人哀其孝义，为歌《河女》之章。伍
子胥谏吴王，言不纳用，见戮投海。国人痛其忠烈，为
作《小海唱》，今欲歌之。”众人佥曰：“善。”统于是以足叩船，
引声喉啭，清激慷慨，大风应至，含水漱天，云雨响集，
叱咤讙呼，雷电昼冥，集气长啸，沙尘烟起。王公已下，
皆恐，止之乃已。诸人顾相谓曰：“若不游洛水，安见是
人？”听慕歌之声，便髣髴。见大禹之容，闻河女之音，不
觉涕泪交流，即谓伯姬高行在目前也。聆《小海》之唱，
谓：“子胥、屈平立吾左右矣。”充欲耀以文武卤簿，觊其
来观，因而谢之。遂命建朱旗，举幡校，分羽骑为队，军
伍肃然。须臾，鼓吹乱作，胡葭长鸣，车乘纷错，纵横驰
道。又使妓女之徒，服《褂襡》，炫金翠，绕其船三匝。统危
坐如故，若无所闻。充等各散曰：“此吴儿是木人石心
也。”统归会稽，竟不知所终。